Suvlasnik je i direktor IFA – INTERNACIONAL FINANCIAL AGENCY d.o.o., Beograd do oktobra 2019. godine. Paralelno sa preduzećem IFA d.o.o., osnovala je BILJANA TRIFUNOVIC PR Konsultantske aktivnosti u vezi s poslovanjem i ostalim upravljanjem. Od 2020. godine sva prava na platformi pripala su Biljani Trifunović, kao pokretaču ovog projekta. Platformu je pokrenula 2011. godine.

Predavač  iz oblasti spoljne trgovine i deviznog poslovanje. Redovno drži treninge u u organizaciji firme „IFA“ d.o.o., Beograd , kao i u organizaciji PK Beograd, RPK Novi Sad, Čačak, Valjevo, Požarevac. Aktivno radi za veliki broj domaćih i stranih kompanija konsalting iz oblasti poreskog savetovanja, spoljne trgovine i deviznog poslovanja, sa posebnim naglaskom na aktivno oplemenjivanje i reeksportnu doradu.

Poslovne aktivnosti gospođe Trifunović i preduzetća IFA d.o.o., Beograd u poslednjih deset godina dostupne su na internet stranicama i društvenim mrežama.

Da vas upoznamo sa poslovima koje je ranije  radila, većina od njih bila je pionirski poduhvat na teritoriji ex Jugoslavije.

U  periodu 1986-1990. godine,  radila je  u „Privrednom Pregledu“, kao dnevni  novinar. Pri tome, i dalje je ostala u struci, radila je kao ekonomski novinar, pratila Saveznu skupštinu Jugoslavije, SIV, poslovne banke, kao i privredu.

Prva procena društvenog kapitala i svojinska transformacija društvenog preduzeca u deoničarsko društvo, u tadašnjoj Jugoslaviji urađena je decembra 1990. godine. Ovaj pionirski poduhvat, odradila je samostalno gospođa Trifunović. Procena vrednosti društvenog kapitala i svojinska transformacija društvenog preduzeca u deonicarsko društvo urađena je za preduzeće “KOMUNA” iz Skoplja.

Uradila je i elaborat o stranom ulaganju američke firme “INK NEW JORK”, vrednost ulaganja bila je 10 miliona USD u ovo makednonsko preduzeće. Projekat je u celini realizovan, a kapital u vidu opreme za proizvodnju kartonske ambalaže, uložen je u novo mešovito preduzece, koje i danas uspešno posluje.

U periodu od  1991. - 1995. godine, od osnivanja Prve Jugoslovensko-Švajcarske banke a.d., u Beogradu., sa suprugom Dejanom Trifunović i saradnicima uspešno su realizovali ugovor koji se odnosio na  kompletan finasijski konsalting. Da napomenemo i sledeće, u momentu potpisivanja ugovora u ex Jugoslaviji nije postojao program za bankarsko računovodstvo na PC. Prvi korak u realizaciji ovog ugovora bio je da sa kolegama informatičarima – preduzeće IIB d.o.o., Beograd, da naprave program za bankarsko poslovanje na PC.

Davne 1994. godine IFA d.o.o., Beograd, registruje kod Agencije za zaštitu autorskih prava Kurs za obuku u knjigovodstvu, kako za radnje tako i za preduzeća. Kursevi su odlicno funkcionisali sve do bombardovanja 1999. godine. Kroz obuku je prošlo preko 200 polaznika, većinom diplomiranih ekonomista ili sa VŠS.

IFA-Card –  je bila prva i jedina do sada kartica, još 1994. godine, koja je članovima tadašnjeg IFA Biznis kluba, omogucavala da postavljaju neogranicen broj pitanja i naravno da  dobiju odgovor iz finansijske oblasti. Praktično IFA-Card je preteča današnjeg bloga!

Svojim primerom, gospođa Trifunović  dokazala je da je oblast ekonomskih nauka neiscrpna tema za stalno učenje i napredovanje u znanju i radu. Kao i ranije, i sada je spremna za nove početke i saradnju, takođe da pružim pomoć i daje odgovore na pitanja iz svog domena obrazovanja.

Član Udruženja poslovnih žena Srbije.

Dobitnica nagrade **Cvet uspeha – Žena zmaj 2015. godine**.

Autor  knjige: **PREDUZETNIŠTVO – MOJ IZBOR**

Dobitnica priznanja **Stvaraoci za stoleća** za posebnu inicijativu i pregalaštvo u preduzetničkom stvaralaštvu u srednjoj i jugoistočnoj Evropi - za **2017-tu godinu**.Nagrada je uručena u martu 2018. godine.